|  |  |  |  |  |
| --- | --- | --- | --- | --- |
| **ETNOGRAFSKI MUZEJ SPLIT,** Iza Vestibula 4, 21 000 Split  Zimsko radno vrijeme: ponedjeljak - petak 9:00 -16:00 sati; subota 9:00 -13:00 sati  Napomena: Zbog ograničenog broja polaznika radionice obavezna je prethodna najava za sve radionice: 021/344-164, 021/ 344-161 | | | | |
| **NAZIV RADIONICE** | **VRIJEME ODRŽAVANJA** | **UZRAST** | **TRAJANJE RADIONICE** | **KRATKI OPIS** |
| **IZ DALEKIH SVJETOVA** | 9.1. i 10. 1. 2018. -10:00 h | Predškolci i niži razredi osnovne škole | 60 minuta | Radionice su dio edukativnog programa uz gostujuću izložbu fotografija koju možete vidjeti u prostorima muzeja. Čitat će se priče o Africi, izrađivati afrički nakit, oslikavati tkaninu po uzoru na *andkiru*-tradicijsku tehniku ukrašavanja tkanine, izrađivati afričke maske, bubnjeve, štitove... |
| **NAUČITI TKATI DOBRO JE ZNATI** | 11.1. 2018. - 10:00 h | 1. - 6. razreda osnovne škole | 60 minuta | Na radionici se upoznajete s tradicionalnom tehnikom tkanja. Sudionici izrađuju predmete od vune tehnikom tkanja na malom tkalačkom stanu. Cilj radionice je upoznavanje s tradicijskim zanatima te usvajanje praktičnih i kreativnih vještina. |
| **PITALICA NESKITALICA** | ponedjeljak - petak 9.00 - 16.00 h;  subota 9:00 - 13:00 h | Niži razredi osnovne škole |  | Rješavajući „Pitalicu - Neskitalicu“ djeca samostalno obilaze Muzej (ili pak u društvu s prijateljima, roditeljima, bakom, djedom…) te rješavaju raznovrsne zadatke pri čemu se upoznaju s tradicijskom kulturnom baštinom i prošlosti zavičaja.  Cijena publikacije: 15 kuna |
| **HRVATSKI POMORSKI MUZEJ SPLIT,** Glagoljaša 18, 21 000 Split  Zimsko radno vrijeme za posjetitelje: ponedjeljak - subota 9:00 – 15:00 sati; četvrtkom 9:00 – 19:00 sati  Napomena: Zbog ograničenog broja polaznika, obvezna je najava za svaku radionicu na recepciji Muzeja, na tel. 021/347-346, službenu e-mail adresu hpms@hpms.hr, ili porukom na službenoj Facebook stranici Hrvatskog pomorskog muzeja Split. Cijena pojedine radionice iznosi 10 kuna.  Ulaznice za djecu, učenike i studente od 27. prosinca 2017. do 12. siječnja 2018. godine je besplatna. Odrasli: 20 kuna. | | | | |
| **PRIČE IZ MUZEJA** | 27.12.2017. - 10:00 h;  4.1.2018. - 11:00 h;  12.1.2018. - 11:00 h | Djeca predškolske dobi i učenici nižih razreda osnovne škole | 90 minuta | Svaki muzejski predmet donosi svoju priču koja približava plovidbu morem, uči nas dijelovima broda, čemu služi kormilo, kompas, što „zmaj“ i „morska sirena“ rade na brodu... |
| **TRAJEKTOM NA OTOKE** | 28.12.2017. - 10:00 h;  10.1.2018. - 11:00 h | Djeca predškolske dobi i učenici nižih razreda osnovne škole | 90 minuta | Trajekti su najvažnija veza između kopna i otoka. Kakvi su to brodovi, što oni znače otočanima? Što bi se dogodilo kada trajekti ne bi plovili? |
| **TVRĐAVE: POSADE I OPSADE** | 29.12. 2017. - 10:00 h;  2.1.2018. - 11:00 h | Učenici nižih i viših razreda osnovne škole | 90 minuta | Tvrđava Gripe podignuta je u 17. stoljeću kako bi branila grad Split za vrijeme osmanlijskih napada. Kroz edukativnu igru saznat ćete o važnosti tvrđave Gripe u kojoj je danas smješten Hrvatski pomorski muzej Split. |
| **MALA ŠKOLA BRODOGRADNJE** | 3.1.2018. - 10:00 h;  11.1.2018. - 11:00 h | Učenici nižih i viših razreda osnovne škole | 90 minuta | Hrvatski brodovi svjedoci su tisućljetne hrvatske brodograditeljske tradicije koja se ogleda u broju škverova i brodogradilišta na istočnoj obali Jadrana, u znanju potrebnom za gradnju različitih tipova brodova, leksiku – nazivima brodograđevnog alata, načinom života... |
| **MORE, AMFORE, BRODOVI…** | 5.1.2018. -10:00 h;  8.1.2018. - 10:00 h;  9.1.2018. -11:00 h | Djeca predškolske dobi i učenici nižih i viših razreda osnovne škole | 90 minuta | Tijekom kreativno-edukativne radionice modeliranja gline učit ćemo o podvodnim arheološkim istraživanjima Jadranskog mora u kojem su pronađeni predmeti poput pitosa, amfora, novčića, brodova... |
| **MUZEJ GRADA SPLITA,** Papalićeva 1, 21 000 Split Zimsko radno vrijeme: utorak - subota 9:00 - 17:00 sati; nedjelja 9:00-14:00 sati; ponedjeljkom i državnim praznicima je zatvoreno  tel. 021 /360-171; 021/669-357  Napomena: Obvezna je prethodna rezervacija na muzejske telefonske brojeve ili e-mail [edukacija@mgst.net](mailto:edukacija@mgst.net). Cijena radionica 5 kuna.  **JUGOISTOČNA KULA DIOKLECIJANOVE PALAČE**  Poželjna je prethodna rezervacija na mobitel: 095/223-3446 ili na broj telefona: 021/360-171 | | | | |
| **BOŽIĆNI OBIČAJI U SPLITU** | 3.1.2018. - 10:00 h i 12:00 h  4.1.2018. - 10:00 h i 12:00 h | 7 - 14 g. | 75 minuta | Jeste li se ikada zapitali kako su stari Splićani slavili Božić? Što su jeli za Božić i božićne blagdane, kako su se oblačili i pripremali za najveseliji dan u godini? Dođite u Muzej grada Splita otkriti stare splitske običaje te se zabavite uz zanimljivu radionicu izrade božićnih čestitki. |
| **IZRADA BOŽIĆNIH UKRASA** | 5.1.2018. - 10:00 h i 12:00 h  9.1.2018. - 10:00 h i 12.00 h | 7 - 14 g. | 75 minuta | Radionica izrade božićnih ukrasa od višebojen gline. |
| **SITNO ISPOD BORA**  **\* Jugoistočna kula Dioklecijanove palače** | 28.12.2017. - 12:00 h | Niži razredi osnovne škole | 75 minuti | Pletenje prstima narukvica od recikliranog materijala. |
| **ORIGAMI-LAST MINUTE**  **\* Jugoistočna kula Dioklecijanove palače** | 30.12.2017. – 12:00 h | Osnovna škola | 75 minuti | Ukrasimo božićnu jelku origamijima u zadnji čas. |
| **ŠKOLA STRIPA (MISTERIJ U PALAČI)**  **\*Jugoistočna kula Dioklecijanove palače** | 04.1.2018. - 12:00 h | Osnovna škola | 75 minuta | Probudi maštu kroz listanje slikovnica „Moj Split“, „Moj sv. Duje“, „Priča o caru Dioklecijanu“ ilustratora Zorana Perdića. Ubaci svoj lik u jednu od slika iz povijesti palače te stvori svoju kratku priču. |
| **SRDELICA-OGRLICA**  **Jugoistočna kula Dioklecijanove palače** | 07.1.2018. - 12:00 h | Niži razredi osnovne škole | 75 minuta | Edukativna radionica o najvažnijoj hranilici cijele Dalmacije kroz povijest. Lokalni običaji sve do izrade nosivog suvenira – srdele. |
| **FILCAMO, FILCAMO**  **Jugoistočna kula Dioklecijanove palače** | 10. 1. 2018. - 12:00 h | Srednja škola | 75 minuta | Mala škola filca, osnovne tehnike, priča o vuni, bojanju i izrada kuglica od vune. |
| **FASHION WEEK 4TH CENTURY AD**  **Jugoistočna kula Dioklecijanove palače** | 12. 1. 2018. - 12:00 h | Osnovna škola | 75 minuta | Mali dizajneri u Palači. Mini revija modela i dodataka. |
| **GALERIJA EMANUEL VIDOVIĆ,** Poljana kraljice Jelene bb, 21 000 Split  Zimsko radno vrijeme: utorak - subota 9:00-17 :00 h; nedjelja 9:00 - 14:00 h ; ponedjeljkom i državnim praznicima zatvoreno  tel. 021 /360-155, 021/669-357 | | | | |
| **KOD EMANUELA ZA BOŽIĆ** | 10.12. 2018. - 10:00 i 12:00 h;  11.12. 2018. - 10:00 i 12:00 h | 7 - 12 g. | 75 minuta | Poznati splitski slikar Emanuel Vidović rodio se na Badnjak, a česti motiv njegovih djela bio je Božić. Dođite mu zaželiti sretan rođendan u njegovoj galeriji, a potom inspirirani njegovim radovima nacrtajte različitim tehnikama zajedno nova remek djela. |
| **PRIRODOSLOVNI MUZEJ,** Poljana kneza Trpimira 3, 21 000 Split  Zimsko radno vrijeme: ponedjeljak - petak 9:00 - 19:00 h; subotom 9:00 - 13:00 h  Napomena: Zbog ograničenog broja polaznika radionice (20 polaznika) obavezna je najava na telefon 021/322-988 ili e-mail: [prirodoslovni@prirodoslovni.hr](mailto:prirodoslovni@prirodoslovni.hr). | | | | |
| **DINOSAURI** | 27.12.2017. - 9:30 h;  29.12.2017. - 12:00 h;  3.1.2018. - 9:30 h;  5.1.2018. - 12:00 h;  9.1.2018. - 9:30 h;  11.1.2018. - 12:00 h | Učenici 1. - 5. razreda | 90 minuta | Upoznavanje osnovnih činjenica i tipova dinosaura. Koriste se slike, odljev fosila jedne kosti i traga stopala dinosaura, fosili drugih živih bića, sličice, figurice, modeli, filmovi, zvukovi, priče, knjige... U radionicama djeca će izrađivati male skulpture dinosaura u plastelinu te maštovito bojiti likove dinosaura na radnim listovima. |
| **SJEVERNI POL** | 27.12.2017. - 12:00 h;  29.12.2017. - 9:30 h;  3.1.2018. - 12:00 h;  5.1.2018. - 9:30 h;  9.1.2018. - 12:00 h;  11.1.2018. - 9:30 h | Učenici 1. - 5. razreda | 90 minuta | Na radionici će djeca izrađivati različite ukrase i životinje vezane za sjeverni pol: Djed Mraz, snjegovići, polarni medvjed, pingvini. Koristit će se papirnati tanjuri, kolaž papir, pamuk, prazne role papirnatih ručnika, vodene ili tempera boje. |
| **KUKCI** | 28.12.2017. - 9:30 h;  2.1.2018. - 12:00 h;  4.1.2018. - 9:30 h;  8.1.2018. - 12:00 h;  10.1.2018. - 9:30 h;  12.1.2018. - 12:00 h | Učenici 1. - 6. razreda | 90 minuta | Djeca će izrađivati male kukce (pčele, pauci, gusjenice,...) koristeći kolaž papir, plastelin, tempere, štapiće, a za mlađe bojanje radnih listova. |
| **PRIČE IZ MORA** | 28.12.2017. - 12:00 h;  2.1.2018. - 9:30 h;  4.1.2018. - 12:00 h;  8.1.2018. - 9:30 h;  10.1.2018. -12:00 h;  12.1.2018. - 9:30 h | Učenici 1. - 6. razreda | 90 minuta | Upoznavanje morskih vrsta u Jadranu, izrađivanje otisaka školjki, riba, hobotnice, meduze od različitih materijala (kolaž papir, prazne role papirnatih ručnika, papirnati tanjuri, tempere, deblji konac,...), a za mlađe bojanje radnih listova. |
| **GALERIJA UMJETNINA,**  Ulica kralja Tomislava 15, 21 000 Split  Zimsko radno vrijeme: ponedjeljak - petak 10:00 - 18:00 h; subota i nedjelja 10:00 - 14:00 h, ponedjeljkom i državnim blagdanima zatvoreno. | | | | |
| **PORTRET** | 30.12.2017. - 10:00 h | 6 - 10 g. | 90 minuta | Preruši se u „sebe iz prošlosti“ i prepusti se vještom oku malih slikara. Nauči što je portret, za koga su se nekad izrađivali i naslikaj portret nekog od prerušenih sudionika radionice. |
| **MRTVA PRIRODA** | 29.12.2017. - 10:00 h | 6 - 10 g. | 90 minuta | Odaberi neke od ponuđenih predmeta – posuđa, tkanina, voća, aranžiraj i naslikaj vlastitu scenu. Brzo ćeš se uvjeriti da nije nimalo strašna stvar ta - mrtva priroda! |
| **APSTRAKTNA UMJETNOST** | 2.1.2018. -10:00 h | 10 - 14 g. | 90 minuta | Zamisli motiv, bilo koji! Jesi li?  Sad ga učini neprepoznatljivim. Naslikaj ga! Hoće li itko znati o čemu se radi? Ma, nije ni bitno.  Naposljetku, zaboravi na motiv, uzmi boje i platno, prepusti mašti na volju i – slikaj! |
| **ENFORMEL** | 4.1.2018. - 10:00 h | 12 - 18 g. | 90 minuta | Kakav spektakularan trenutak u povijesti umjetnosti! Umjetnici su palili vlastite slike?! Ne, mi u Galeriji ipak nećemo koristiti otvoreni plamen, ali sva ostala sredstva bit će dopuštena. Nanesi debeli sloj boje, ostruži ga, nanesi ljepilo, pospi ga pijeskom, zalijepi preko svega komad platna. Stvori vlastiti rad u duhu enformela! |
| **NOVE TENDENCIJE** | 10.1.2018. - 10:00 h | 10 - 18 g. | 90 minuta | Upoznaj se s jednim od najzabavnijih trenutaka u povijesti umjetnosti! Saznaj što je op-art, a što kinetička umjetnost. Uzmi komad pleksiglasa, nekoliko drvenih letvica, žicu i sastavi mobil. Boje i materijali nisu ograničeni, a mogućnosti je bezbroj. |
| **READY-MADE I UMJETNIČKA INSTALACIJA** | 12.1.2018. - 10:00 h | 12 - 18 g. | 90 minuta | Što čini naizgled bizaran spoj raznih predmeta umjetnošću? Krije li se iza svega neka genijalna zamisao? Priključi se radionici i saznaj neke od najbolje čuvanih tajni umjetnosti 21. stoljeća. Upregni moždane vijuge i osmisli privremenu umjetničku instalaciju u Galeriji! |
| **GRADSKA KNJIŽNICA MARKA MARULIĆA,** Središnja knjižnica, Odjel za djecu i mlade, Ulica slobode 2, 21000 Split  Radno vrijeme: ponedjeljak - petak 8:00 - 20:00 h; subota 8:30 - 13:00 h  Napomena: Zbog ograničenog broja polaznika radionica obavezna je najava Odjel za djecu i mlade, 021/685-020 ili 021/685-022 ili e-mail: [sredisnjica-djecji@gkmm.hr](mailto:sredisnjica-djecji@gkmm.hr) | | | | |
| **KORNETI** | 3.1.2018. - 17:00 h | Učenici 1. - 6. razreda | 120 minuta | Oslikavat će se podloge u obliku stožaca akrilnim bojama kroz temu emocionalnog izražavanja. |
| **ČITAJ MI! PLIVA PATKA: PJESME I BROJALICE ZA NAJMLAĐE I ONE MALO STARIJE** | 4.1.2018. - 18:00 h | Djeca s obitelji | 45 minuta | Članice udruge „Ruke ljubavi“, Morgana Magaš Perišić i Ivana Bilić pripremaju zabavnu čitaonicu: čitati će, pjevati i svirati poznate pjesme i brojalice za najmlađe i one malo starije. |
| **VILE** | 9.1.2018. - 17:00 h | Tinejdžeri | 180 minuta | Tinejdžeri će učiti dekorativno oslikavati ornamente u tehnici one stroke paintinga. |
| **ZIMA U KNJIŽNICI: kreativna radionica** | 10.1.2018. -10:00 h | Učenici 1. - 4. razreda | 90 minuta | Likovna, poetsko, glazbena radionica – učiteljice OŠ Trilj i OŠ don Lovre Katić učit će raditi u tehnici decoupagea i pjevati pjesme o zimi. |
| **KNJIGE I GITARE – Sve u znaku rocka: koncert s recitalom** | 12.1. 2018. -19:00 h | Za cijelu obitelj | 60 minuta | Sve u znaku rocka – sviramo, recitiramo i pjevamo – članovi udruge Glazbene niti ljubavi i Hrvatskog čitateljskog društva - Ogranak Split. |
| **ZUBOLINA: kreativna radionica** | 13.1. 2018. -10:00 h | Učenici 1. - 5. razreda | 75 minuta | Studenti medicine, članovi udruge „Zubolina“ pripremili su edukativnu i zabavnu radionicu za djecu o zdravlju i higijeni zubi. |
| **KNJIŽNICA TRSTENIK**, Papandopulova 25, 21000 Split  Radno vrijeme: ponedjeljak - petak 8:00 - 20:00 h; subota 8:30 - 13:00 h  Napomena: Zbog ograničenog broja polaznika radionica obavezna je najava na tel: 021/685-077 ili e-mail: [trstenik@gkmm.hr](mailto:trstenik@gkmm.hr) | | | | |
| **BOŽIĆNI VJENČIĆ ZA VRATA** | 28.12.2017. - 18:00 h | Osnovna škola | 1:30 minuta | Pletenje vjenčića od šiblja, ukrašavanje – izrada gljive i šivanje (punjenih) zvjezdica. |
| **PATULJAK** | 29.12.2017. - 18:00 h | Osnovna škola | 1:30 minuta | Izrada tijela patuljka od stare bičve, brade od vune i nosa od šiške, kape od tkanine i vune. |
| **PLETIVO** | 3.1. 2018. - 10:00 h | Osnovna škola | 45 minuta | Učenje osnova pletenja – namatanje i prvi red pravog boda. |
| **PLETIVO** | 4.1. 2018. - 10:00 h | Osnovna škola | 45 minuta | ….nastavak vježbe i učenje obrnutog boda |
| **MANDALA** | 10.1.2018. - 10:00 h | Osnovna škola | 1:30 minuta | Izrada mandale (rad sa šestarom), rad sa drvenim bojicama i crnim flomasterom. |
| **MANDALA ZA KNJIŽNICU** | 11.1.2018. - 10:00 h | Osnovna škola | 1:30 minuta | Grupni rad polaznika radionica : mandala na velikom formatu. |
| **KNJIŽNICA RAVNE NJIVE, Hercegovačka 40, 21000 Split**  Radno vrijeme: ponedjeljak - petak 8:00 - 20:00 h; subota 8:30 - 13:00 h  Napomena: Zbog ograničenog broja polaznika radionica obavezna je najava na tel: 021/685-067 ili e-mail: [ravne-njive@gkmm.hr](mailto:ravne-njive@gkmm.hr) | | | | |
| **ZIMA IDE, IDE ZIMA…** | 29.12. 2017. - 10:00  h  4.1.2018. - 16:30 h  5.1.2018. - 16:30 h  11.1.2018. - 10:00 h | Niži razredi osnovne škole | 75 minuta | Literarno-likovna radionica na kojoj će određeni zimski motivi biti polazište za čitanje priče, razgovor i likovno izražavanje. |
| **KNJIŽNICA SPINUT, Plančićeva 12, 21000 Split**  Radno vrijeme: ponedjeljak- petak: 8:00-20:00 h; subota: 8:30-13:00 h  Napomena: Zbog ograničenog broja polaznika radionica obavezna je najava na tel: 021/685-060 ili e-mail[:](mailto:ravne-njive@gkmm.hr) [spinut@gkmm.hr](mailto:spinut@gkmm.hr) | | | | |
| **BIENVENUE DANS LES VACANCES!!** - Dobrodošli na praznike!! | 11.1.2018. - 18:00 h | Učenici 3. - 6. razreda | 60 minuta | Upoznavanje francuske kulture za vrijeme Božića i Nove godine, izrada ukrasa. |
| **KNJIŽNICA ŽRNOVNICA, Krešimirova 7, 21251 Žrnovnica**  Radno vrijeme: ponedjeljak, utorak 13:00 - 20:00; srijeda, četvrtak, petak 08:00 - 15:00; subota (2. i 4. u mjesecu) 08:00 - 13:00 (dnevna stanka 10:00 - 10:30 h; 16:30 - 17:00 h)  Napomena: Zbog ograničenog broja polaznika radionica obavezna je najava na broj tel: 021/472-074 ili e-mail: [zrnovnica@gkmm.hr](mailto:zrnovnica@gkmm.hr) | | | | |
| **LIKOVNA RADIONICA** | 9.1.2018. - 17:00 h | Osnovna škola | 2 sata | Izrada kućice za ptice od plastične ambalaže. |
| **MUZEJI IVANA MEŠTROVIĆA,** Šetalište Ivana Meštrovića 46, 21 000 Split  Zimsko radno vrijeme: utorak-subota: 09:00-16:00h; nedjelja: 10:00-15:00h; ponedjeljkom i praznikom Muzeji Ivana Meštrovića ne rade.  Napomena: Zbog ograničenog broja polaznika, potrebna je najava na telefon: 021/340-800 ili e-mail: [mim@mestrovic.hr](mailto:mim@mestrovic.hr)  Cijena: 20 kn po radionici | | | | |
| **CIKLUS BLAGDANSKIH RADIONICA** | 27.12. 2017. - 10:00 h | 5 - 12 g. | 90 minuta | Obilazak Meštrovićevih Crikvina – Kaštilca i povratak u Galeriju Meštrović gdje će se izrađivati prigodni radovi po uzoru na drveni reljef *Blagovijest.* Likovna tehnika: ugljen. |
| **CIKLUS BLAGDANSKIH RADIONICA** | 28.12. 2017. - 10:00 h | 5 - 12 g. | 90 minuta | Obilazak Meštrovićevih Crikvina – Kaštilca i povratak u Galeriju Meštrović gdje će se izrađivati prigodni radovi po uzoru na drvene reljefe *Porođenje* i *Gospa s anđelima.* Likovna tehnika: pastele. |
| **CIKLUS BLAGDANSKIH RADIONICA** | 29.12. 2017. - 10:00 h | 5 - 12 g. | 90 minuta | Obilazak Meštrovićevih Crikvina – Kaštilca i povratak u Galeriju Meštrović gdje će se izrađivati prigodni radovi po uzoru na drveni reljef *Sveta tri kralja.* Likovna tehnika: tempere. |
| **CIKLUS BLAGDANSKIH RADIONICA** | 3.1. 2018. - 10:00 h | 5 - 12 g. | 90 minuta | Obilazak Galerije Meštrović i izrada radova po uzoru na brončani reljef *Nakon poroda.*  Likovna i kiparska tehnika: glina. |
| **CIKLUS BLAGDANSKIH RADIONICA** | 4.1. 2018. - 10:00 h | 5 - 12 g. | 90 minuta | Razgledavanje Galerije Meštrović i izrada radova po uzoru na brončanu skulpturu *Bogorodica s djetetom.* Likovna i kiparska tehnika: glina |
| **IVANOVA OBITELJ *–* MALI MEŠTRI** | 5.1. 2018. -10:00 h | 5 - 12 g. | 90 minuta | Druženje polaznika radionice u Galeriji Meštrović te izložba radova. |
| **MUZEJ HRVATSKIH ARHEOLOŠKIH SPOMENIKA**, Šetalište I. Meštrovića 18, 21000 Split  Zimsko radno vrijeme: ponedjeljak - petak 9:00 - 16.00 h; subota 9:00 - 13:00 h  Napomena: zbog ograničenog broja polaznika radionica obavezna je najava na recepciji Muzeja hrvatskih arheoloških spomenika ili telefonski na broj: 021/323-909. | | | | |
| **SREDNJOVJEKOVNA KNJIGA** | 3., 4. i 5.1. 2018. - 12:00 h | Učenici 5. - 8. razreda | 90 minuta | Muzejski spomenici koji su pripadali srednjovjekovnim crkvama uvode nas u svijet samostanskih pisarnica u kojima su se prepisivale, pisale i ukrašavale vrijedne knjige. Na ovoj trodnevnoj radionici naučiti ćete o izgledu, pisanju i ukrašavanju srednjovjekovnih knjiga, a u razredu ćeš se moći pohvaliti vlastitom, unikatnom knjigom! Zbog složenosti postupka radionica traje 3 dana. |
| **SREDNJOVJEKOVNA SLIKOVNICA** | 3., 4. i 5. 01. 2018.  - 10:00 h | Učenici 1. - 4. razreda | 90 minuta | Muzejski spomenici iz srednjovjekovnih crkava uvode nas u svijet starih oslikanih knjiga. Na ovoj trodnevnoj radionici naučit ćeš sve o ukrašavanju srednjovjekovnih knjiga i sličicama u njima i sa sobom ponijeti vlastitu, unikatnu *slikovnicu*! Zbog složenosti postupka radionica traje 3 dana. |
| **INSPIRACIJA STAROHRVATSKOM BAŠTINOM –GRAFIČKA RADIONICA** | 9., 10. i 11. 1. 2018. -10:00 h | Učenici 5. - 8. razreda | 90 minuta | Na ovoj radionici upoznati ćete grafičke tehnike s kojima se u školi nemate prilike susresti. Nakon skiciranih motiva s muzejskih spomenika, izraditi će se i otiskivati matricu, a vaše radove očekujemo na izložbi u Noći muzeja! Zbog složenosti postupka radionica traje 3 dana. |
| **MALA KLESARSKA RADIONICA** | 12. 1. 2018. - 10:00 h | Učenici 3. i 4. razreda | 90 minuta | Saznati ćete kojim su se alatom koristili srednjovjekovni klesari i uvjeriti ćete se koliko je njihov posao bio težak. No, sve je lakše kad pred sobom umjesto kamena imaš gips! Na ovoj radionici „klešemo“ reljefe u gipsu. |
| **MUZEJ GRADA KAŠTELA**, Lušiško brce 5, 21215 Kaštel Lukšić.  Zimsko radno vrijeme: ponedjeljak - srijeda - petak 9:00 -16:00 h; utorak-četvrtak 9:00-19:00 h, subotom 9:00-13:00 h.  **Nadbiskupski kaštel u Kaštel Sućurcu**  Zimsko radno vrijeme: ponedjeljak - petak: 9:00 -1 6:00 h.  Napomena: Maksimalni broj 15 djece po radionici. | | | | |
| **PRIČE O GRBOVIMA KAŠTELA (KAŠTEL VITURI)** | 27.12.2017. - 11:00 h  28.12.2017. - 11:00 h  29.12. 2017. - 11:00 h  10.1.2018. - 11.00 h  11.1.2018. - 11:00 h  12.1.2018. - 11:00 h | Učenici 2. - 6. razreda | 60 minuta | Prvi grbovi pojavljuju u davnoj prošlosti. Svrha im je bila razlikovanje osoba plemenita roda. Samo je plemstvo moglo imati svoj grb. Izgled grba ima stroga pravila, a najznačajnije je da mora biti lako prepoznatljiv. Grbovi uvijek nose neko dublje značenje od onog što prikazuju. Grb mora biti jedinstven. Danas postoje grbovi obitelji, država, gradova, športskih klubova... Budi i ti jedinstven i napravi svoj grb u Muzeju grada Kaštela. |
| **KOJI SU SVECI PRIJATELJI ŽIVOTINJA? \* Nadbiskupski kaštel u Kaštel Sućurcu** | 3.1.2018. - 11:00 h  4.1.2018. - 11:00 h  5.1.2018. - 11:00 h | Učenici 1. - 8. razreda | 60 minuta | Koji su sveci prijatelji životinja? Dođi i zabavi se uz "memory" i igru asocijacija obogati svoju opću kulturu! Tko želi, svoga će sveca zaštitnika moći i nacrtati te svojim crtežom obogatiti prostore Muzeja grada Kaštela u Nadbiskupskom kaštelu u Kaštel Sućurcu! |
| **SVEUČILIŠNA KNJIŽNICA U SPLITU, SVEUČILIŠNA GALERIJA, *Vasko Lipovac***: Ruđera Boškovića 31, Split  Zbog ograničenog broja polaznika radionice obavezna je najava na e-mail [galerija@unist.hr](mailto:galerija@unist.hr) | | | | |
| **FORENZIČNA ANALIZA POVIJESTI - radionica forenzike** | 18. i 20.12. 2017. / 10. i 12.1. 2018. forenzična antropologija – 10:00 h  19. i 28.12. 2017. / 3.1. 2018. otisci papilarnih linija – 10:00 h  21. i 29. 12.2017. / 4.1.2018. forenzična analiza - tragovi krvi – 10:00 h | 13 - 18 g. | 60 minuta | Radionice vode: doc. dr. sc. Ivana Kružić, doc. dr. sc. Željana Bašić, Ana Banovac, mag. forens., Ivan Jerković, mag. forens., Toni Ljubić, mag. forens.). Uz radionicu učenici će moći i pogledati izložbu *Relikvije iz Vodnjana.* |
| **MALA ŠKOLA ANATOMIJE - radionica iz anatomije lica i modeliranja portreta** | 22.12.2017. – 10:00 h  27.12.2017. – 10:00 h  5.1.2018. - 10:00 h | 10 - 15 g. | 60 min | Radionica uči polaznike osnovama anatomije lica i kako mišići utječu na naš izgled. Za izradu portreta koristit će se plastelin koji će se aplicirati na male 3D printane lubanje. Polaznici će biti potaknuti da izraze likovno viđenje lica na svoj jedinstven način. |
| ***TRAGOVI BOJE - Likovno-grafička radionica*** | 19.12.2017. – 10:00 h | 8 - 12 g. | 180 min (uz pauze) | Edukativna i zabavna radionica koja se sastoji od dvije etape.  Djeca će se upoznati s pojmom svetaca, zašto ih tako nazivamo, te što znači činjenje dobrih djela, odnosno značenje pojma duše. Definiranjem osnovnih pojmova započet će likovno izražavanje slobodnim slikarskim tehnikama.  U drugoj fazi upoznat će se s tehnikama linoreza i karton tiska, te zajedničkim radom stvoriti zanimljive grafičko-slikarske tragove boja. |
| **DRŽAVNI ARHIV U SPLITU;** Ulica glagoljaša 18, 21 000 Split  Napomena: Zainteresirane polaznike ove manifestacije ćemo primati, uz prethodnu najavu (tel. 021/348-914; e-mail. [administracija@das.hr](mailto:administracija@das.hr)) u grupama od 5 do 15 osoba, u ovim terminima:  4.1.2018. / 11:00 - 12:30 (programi **1.** i **2.**)  10.1.2018. / 11:00 - 12:30 (programi **1.** i **3.**)  11.1.2018. / 11:00 - 12:30 (programi **2.** i **3.**)  U 1:30 minuta dvije različite grupe učenika pohađaju dvije različite radionice, svaka u trajanju 45 minuta te se potom izmjenjuju. | | | | |
| **KAKO NASTAJE ARHIVSKO GRADIVO (program 1)** | 4.1.2018. – 11:00 h  10.1.2018. – 11:00 h | Učenici 5. - 8. razreda | 45 minuta | Čovjek od svog rođenja, tijekom cijeloga života ostavlja tragove, pisane ili u nekom drugom obliku. Pisani tragovi s vremenom postaju arhivsko gradivo podaci od trajne vrijednosti. Učenike ćemo upoznati s tijekom nastajanja arhivskoga gradiva i preuzimanja u arhiv. |
| **UPOZNAJMO SPLIT IZ 1831. (program 2)** | 4.1.2018.  11.1.2018. | Učenici 5. - 8. razreda | 45 minuta | Učenike ćemo upoznati s katastrom, starim katastarskim planovima i izgledom Splita 1831. |
| **SPLIT U FILMU (program 3)** | 10.1.2018.  11.1.2018. | Učenici 5. - 8. razreda | 45 minuta | Učenici će posjetiti Odsjek za filmsko i nekonvencionalno arhivsko gradivo, pogledat će kratki film o Splitu iz 1911. i naučiti kako zaštititi i čuvati ovakvo gradivo. |
| **GALERIJA STUDIO -21-/UDRUGA ZA KULTURU BEAT,** Velebitska 66, 21 000 Split  Zimsko radno vrijeme: ponedjeljak - subota 10:00 h – 21:00 h  **Napomena**: Zbog ograničenog broja polaznika radionice potrebna je najava na telefonske brojeve 098/545 042; 095/533 7509. | | | | |
| **RADIONICE CRTANJA, SLIKANJA I MODELIRANJA** | 5.1.2018. - 11:00 h  6.1.2018. - 12:00 h  6.1.2018. - 14:00 h | Učenici 1. - 8. razreda | 120 minuta | Osnove i uvod u likovne tehnike te napredne tehnike crtanja, slikanja i modeliranja, individualan pristup. Radionice su usmjerene na određene crtačke i slikarske tehnike ili tehnike modeliranja ovisno o temama. |
| **MUZEJ SINJSKE ALKE,** Put Petrovca 12, 21230 Sinj  Zimsko radno vrijeme: utorak - nedjelja od 9:00 - 17:00 h | | | | |
| **OČUVANJE STARIH ZANATA KROZ IZRADU DIJELOVA ODORE ALKARSKOG MOMKA** | 3. i 4.1.2018. - 10:00 h | Svi uzrasti | 2 sata | Nakon obilaska muzeja polaznici radionice učit će kako se izrađuju opanci (obuća alkarskih momaka). |
| **CENTAR ZA KULTURU I CJELOŽIVOTNO OBRAZOVANJE ZLATNA VRATA**, Ul. kralja Tomislava, 21000, Split | | | | |
| **MOJ ŽIVOT KAO TIKVICA, film** | 29.12. 2017. - 11:00 h  2.1. 2018. - 11:00 h | Svi uzrasti | 66 min | U ovoj priči ne radi se o povrću. Junak ove animirane pustolovine hrabri je maleni dječak zvan Tikvica. Kada tragičnim spletom događaja izgubi majku, mladi Tikvica ostaje sam na svijetu. Simpatičan policajac Raymond odvodi ga u dom pun djece koja su također ostala bez roditelja. Isprva zastrašen neobičnim, a ponekad i surovim mjestom, s vremenom nauči otvoriti se te ondje pronalazi novu obitelj i iskrenu ljubav. |
| **UVIJEK SVOJA** | 30.12. 2017. - 11:00 h  3.1. 2018. - 11:00 h | Svi uzrasti | 90 min | Uvijek svoja je priča o 13-godišnjoj Aurori koja, neki bi rekli, vodi dosadan život. Ali Aurorin život nije nimalo jednostavan jer je svakodnevno suočena s raznim očekivanjima njene okoline: dobre ocjene u školi, popularnost, ljepota... |